1. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 69 της 8/26 Απρ. 1963 (ΦΕΚ Α΄  48) Περί ληπτέων μέτρων δια την ενίσχυσιν της εξαγωγικής προσπαθείας ροδακίνων και σταφυλών. Λαβόν υπ’ όψει: α)Τας διατάξεις του Νόμ. 389/1943 «περι τροποιήσεως και συμπληρώσεως των διατάξεων περί Υπηρεσίας Γεωργικών Οργανισμών κλπ.». β)Τας διατάξεις του Α.Ν. 1030/1946 «περί συγκεντρώσεως και διαθέσεως οικονομικών αγαθών εξυπηρετούντων αμέσως ή εμμέσως τας βιοτικάς ανάγκας του λαού» και γ)Εισήγησιν του Υπουργού Εμπορίου περί των ληπτέων μέτρων προς επαύξησιν και προστασίαν της παραγωγής ροδακίνων και σταφυλών δια της ενισχύσεως της εξαγωγικής προσπαθείας εν τη καθόλου διακινήσει και διαθέσει των ειδών τούτων, αποφασίζει: 1.Εξουσιοδοτεί τους Υπουργούς Οικονομικών, Εμπορίου και Γεωργίας, όπως, δια την εξαγωγήν των ροδακίνων και σταφυλών αναθέτωσι, κατά τα ειδικώτερον, δια κοινών αυτών αποφάσεων, ορισθησόμενα την κατ’ εντολήν και δια λογαριασμόν του Ελληνικού Δημοσίου μίσθωσιν: α)Βαγονίων - Ψυγείων εις τους Σιδηροδρόμους του Ελληνικού Κράτους. β)Αυτοκινήτων - Ψυγείων εις την Υπηρεσίαν Κρατικών Προμηθειών, εφ’ όσον ήθελε κριθή υπό των εξουσιοδοτουμένων Υπουργών ότι είναι αναγκαία η χρησιμοποίησις τούτων και γ)Εις την παρά τω Υπουργείω Βορείου Ελλάδος Επιτροπήν κατανομής ψυκτικών αποθηκευτικών χώρων δια την εναποθήκευσιν ροδακίνων υπό των παραγωγών, των ψυκτικών δικαιωμάτων καταβαλλομένων υπό του Δημοσίου. Το ύψος των προς εναποθήκευσιν ποσοτήτων ροδακίνων θέλει καθορισθή υπό των ως άνω εξουσιοδοτουμένων Υπουργών μετ’ εκτίμησην των κατά την εποχήν εκείνην παρουσιασθησομένων αναγκών. 2.Εξουσιοδοτεί τους αυτούς Υπουργούς όπως, δι’ ομοίων κοινών αποφάσεών των καθορίζωσι και εγκρίνωσι την καταβολήν δαπανών προερχομένων: α)Εξ ηυξημένων τυχον ενοικίων βαγονίων - ψυγείων μισθουμένων παρ’ ετέρων, εκτός της Εταιρείας «INTERFRIGO», Σιδηροδρομικών Δικτύων. β)Εκ τυχόν επιβαρύνσεων εκ τελών πάσης κενής διαδρομής βαγονίων - ψυγείων, μισθωθέντων παρά των Σιδηροδρόμων του Ελληνικού Κράτους δια λογαριασμόν του Ελληνικού Δημοσίου. γ)Εκ ψυκτικών δικαιωμάτων των, δια λογαριασμόν των Δημοσίου, μισθουμένων ψυκτικών χώρων, προς εναποθήκευσιν ροδακίνων υπό παραγωγών και  δ)Εκ της διαφοράς της δαπάνης της προκυπτούσης εκ της χρησιμοποιήσεως υπό των εξαγωγέων αυτοκινήτων - ψυγείων ή πλοίων - ψυγείων και της τοιαύτης βαγονίων - ψυγείων. Η τελευταία αύτη διαφορά περιλαμβάνει τας επί πλέον δαπάνας εκ κομίστρων, διοδίων, ασφαλίστρων κλπ., ως και τας προκαλουμένας εκ περιπτώσεων μεταφοράς δια πλοίων - ψυγείων ροδακίνων εις τας δια κοινών αποφάσεων των ως άνω Υπουργών καθοριζομένας αγοράς του Εξωτερικού. 3.Αι δαπάναι αύται βαρύνουσι τον προϋπολογισμόν των εξόδων του Κεντρικού Ταμείου Γεωργίας, Κτηνοτροφίας και Δασών, επιχορηγουμένου ισοπόσως, δεν δύνανται δε να υπερβώσι το ποσόν των δραχ. 5.000.000 δια την παραγωγικήν περίοδον 1963. 4.Εξουσιοδοτούνται οι αυτοί ως άνω Υπουργοί, όπως δια κοινών αποφάσεων αυτών, καθορίζωσι τας λεπτομερείας εφαρμογής της παρούσης και προβαίνωσι εις τον καθορισμόν των κριτηρίων διαθέσεως των υπό του Ελληνικού Δημοσίου μισθουμένων ψυκτικών μεταφορικών μέσων εις τους φορείς της εξαγωγής ως και εις την λήψιν παντός καταλλήλου μέτρου, προς διευκόλυνσιν της διακινήσεως και διαθέσεως ροδακίνων και σταφυλών τόσον εν τω Εσωτερικώ όσον και εν Εξωτερικώ. Η παρούσα δημοσιευθήτω δια της Εφημερίδος της Κυβερνήσεως κυρωθήσεται δε νομοθετικώς μερίμνη του Υπουργού Εμπορίου. (Αντί για τη σελ. 246,961(β) Σελ. 246,961(γ) Τεύχος 716 - Σελ. 39 Ενίσχυση Εξαγωγής 11.Ε.θ.1 